Sierra de Mora

La sierra de Mora ye aliniación montanyosa de lo Sistema Iberico que fa part de la branca levantina y de la unidat morfoestructural dita "Serranías de Gúdar". José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984. p 81-91.

La superficie de la sierra de Mora perteneixe a los termins municipals de Mora de Rubielos y Alcalá de la Selva (Gúdar-Chabalambre).

 Altarias 
Las principals cimas de 1.692 m y 1.673 m no tienen indicación d'oronimo en los mapas topograficos y se presentan entre los paraches artiga del Ajo, artiga de los Trompos y Varizal de Picharque, seguidas d'atras sin indicación d'oronimo. Tienen indicación d'oronimo la loma del Villarejo (1.649 m), La Olmediella (1.641 m), la loma de la Cremadilla (1.625-1.606 m), l'alto de la Nava (1.559 n), la penya de Ramiro (1.489 m) y lo mollón Blanco (1.378 m).

Las altarias de bels 1640-1670 presentan prou continuidat enta lo sud-este con l'alto d'el Chaparroso, que se considera como part de la sierra de Nogueruelas. José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. pp 105-106. Manimenos, l'alto d'el Chaparroso, Bandera (1.808 m) y cerro de las Tres Cruces (1.712 m) tienen menor continuidat con las principals altarias de la sierra de Nogueruelas que con las altarias de la sierra de Mora a l'ueste de lo collau del Pradillo.

 Toponimia 
L'oronimo sierra de Mora s'emplegaba regularment a primers y a mitat de lo sieglo XX, Real Academia de Ciencias y Artes de Barcelona: Memorias de la Real Academia de Ciencias Naturales y Artes de Barcelona. Editor: Sobrinos de López Robert, 1926. p. 243, p. 268, p. 274 documentando-se en tiempos de la Guerra Civil Espanyola y de los maquis.

A primers de lo sieglo XXI encara da nombre a un secadero de pernils fundau en 1994, manimenos en las descripcions cheograficas locals de zaguers de lo sieglo XX l'oronimo sierra de Mora cuasi no ye present y ha iu cayendo en desuso a favor de l'oronimo sierra de Gúdar emplegau en sentiu amplo pa nombrar a buena part de las serranías de Gúdar. A la vegada, en estas descripcions cheograficas y mapas locals encara s'han manteniu los nombres de las sierras que fan part de la mesma subunidat adintro de la serranía: sierra de Nogueruelas a lo sud-este de la sierra de Mora y sierra d'el Chaparral a lo nord-ueste de lo río d'Alcalá.

 Hidrografía 
La vertient nord-este desaugua enta lo río d'Alcalá, de fueras d'un sector baixo lo collado del Pradillo que lo fa enta lo barranco d'el Becerril, tributario de lo río Paulella. La versant sud-ueste lo fa enta los barrancos de la Olmediella, de Fuent de Narices y de Fuent Lozana, tributarios de lo río Mora.

 Cheolochía 
La sierra de Mora representa la marguin meridional de las sierras de la unidat morfoestructural "Serranías de Gúdar" chunto con la sierra d'el Chaparral a lo nord-ueste y la sierra de Nogueruelas, l'alto d'el Royal y la sierra de Férriz enta lo sud-este, en una aliniación WNW-ESE. Este conchunto de sierras y alters presentan modelaus estructurals a sobén en cuesta definius por la resistencia de las calsineras aptianas, que forman cinglos sobre los materials tobos de facies Weald.

 Referencias 

 Bibliografía 
 Eduardo Viñuales Cobos (coordinador): Red natural de Aragón. nº 9, Gúdar-Javalambre Prames, 2006.
 José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984.
 José Luis Peña Monné, Luis Alberto Longares Aladrén y Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000.

*